Clwb Rygbi Aberystwyth

Mae Clwb Rygbi Aberystwyth (Saesneg: Aberystwyth RFC) yn dîm rygbi'r undeb o dref Aberystwyth. Mae'r clwb yn aelod o Undeb Rygbi Cymru ac yn glwb bwydo ar gyfer ochr ranbarthol y Scarlets.

Hanes
Bu chware rygbi yn Aberystwyth ers diwedd y 19g 'Smith (1980), p. 331 pan sefydlodd y Coleg Prifysgol Cymru, Aberystwyth dîm rygbi.

Sefydlwyd Clwb Rygbi Aberystwyth ym 1947  ac roedd y gêm gyntaf yn erbyn ail dîm Coleg Prifysgol Cymru, Aberystwyth lle collodd y tîm newydd o'r dre 24-3. Enillodd y clwb aelodaeth o Undeb Rygbi Cymru ym mis Mai 1954 a oedd yn caniatáu iddi gynnal gemau cystadleuol yn y dyfodol. Sefydlwyd clwb y tîm gyda chymorth benthyciad di-log deng mlynedd gan yr WRU ym 1960.

Mae arwyddlun y clwb yn darlunio fersiwn lliw glas o'r lle sydd ar faner Ceredigion gan nodi hanes a chysylltiad y clwb gyda'r dref a'r teulu Pryse, perchnogion stâd Gogerddan oedd perchen llawer o dir yng ngogledd Ceredigion a'r rheswm bod cymaint o dai tafarndai yng ngogledd y sir yn arddel yr enw Llew Du.

Timau
Mae gan y Clwb 500 o aelodau sy'n cynnwys oedolion a phlant. Mae ganddynt 2 tim i oedolion, 1 tim iau a 10 tim i blant lan at 16 mlwydd oed.

Mae'r tîm cyntaf yn chwarae yn Y Bencampraeith Gymraeg - Adran y Gorllewin ("Welsh Championship - West"), URC.

Adeilad
Mae'r clwb wedi ei lleoli yn ardal Plas-crug o'r dref, rhwng Ysgol Gynradd Gymunedol Plascrug ac Ysgol Gymraeg Aberystwyth. Adeiladwyd y Clwbfa gyntaf fel adeilad prefab yn 1960 ond llosgodd yr adeilad hwnnw i'r llawr ac fe’i hailadeiladwyd yn y 1970au. Ers hynny, bu sawl helaethiad i'r adeilad gan gynnwys cyfleusterau newid newydd a lolfa.

Oriel
Lleolir maes chwarae C.R. Aberystwyth ar dir Plascrug rhyw un cilomedr o ganol tref Aberystwyth.

Llyfryddiaeth

Cyfeiriadau

Dolenni allanol
 Gwefan Swyddogol 
 Aberystwyth Twitter @AberRFC
 Facebook CR Aberystwyth

Categori:Chwaraeon yn Aberystwyth
Categori:Sefydliadau 1947
Aberystwyth